Source: http://docplayer.hu/320427-17-2003-vi-24-im-rendelet.html
Timestamp: 2018-05-22 00:52:51
Document Index: 4040963

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

17/2003. (VI. 24.) IM rendelet - PDF
Download "17/2003. (VI. 24.) IM rendelet"
1 A jogszabály mai napon hatályos állapota 17/2003. (VI. 24.) IM rendelet a Pártfogó Felügyelői Szolgálat tevékenységéről, valamint ehhez kapcsolódóan egyes igazságügyminiszteri rendeletek módosításáról A büntetések és az intézkedések végrehajtásáról szóló évi 11. törvényerejű rendelet (a továbbiakban: Bvtvr.) ának (1) bekezdésében kapott felhatalmazás alapján, figyelemmel az igazságügyminiszter feladat- és hatásköréről szóló 157/1998. (IX. 30.) Korm. rendelet 16. -ának (2) bekezdésére - a belügyminiszterrel, az egészségügyi, szociális és családügyi miniszterrel, a honvédelmi miniszterrel és a pénzügyminiszterrel egyetértésben - a következőket rendelem el: I. Fejezet A RENDELET HATÁLYA 1. A rendelet hatálya az Igazságügyi Hivatal pártfogó felügyelői feladatokat ellátó szervezeti egységeire terjed ki. II. Fejezet A PÁRTFOGÓ FELÜGYELŐI VÉLEMÉNY ÉS A KÖRNYEZETTANULMÁNY ELKÉSZÍTÉSE A pártfogó felügyelői vélemény elkészítésének általános szabályai 2. Ha az ügyész vagy a bíróság, illetve a büntetés-végrehajtási bíró (a továbbiakban a bíróság és a büntetés-végrehajtási bíró együtt: bíróság) pártfogó felügyelői vélemény beszerzését rendeli el, annak elkészítésére a terhelt lakóhelye (tartózkodási helye) szerint illetékes megyei (fővárosi) igazságügyi hivatal Pártfogó Felügyelői Szolgálatát (a továbbiakban: megyei hivatal) rendeli ki, azt a megyei hivatal igazgatója által kijelölt pártfogó felügyelő készíti el. 3. (1) A pártfogó felügyelői vélemény I. része az ügyre és a terheltre vonatkozó adatokat tartalmazza. (2) Az ügyre vonatkozóan a pártfogó felügyelői vélemény rögzíti a) a vélemény beszerzését elrendelő hatóságot, székhelyét, ügyszámát, az elrendelés idejét, a vélemény elkészítésének határidejét, b) a büntetőeljárás jellegét, c) a cselekmény Btk. szerinti minősítését, d) az elkövetés időpontját, e) az illetékes megyei hivatalt, annak címét, az érkeztetés időpontját, f) a véleményben közreműködő megyei hivatalt, g) a véleményt készítő pártfogó felügyelő nevét, h) a beszerzett okiratokat, igazolásokat, egyéb mellékleteket. (3) A terheltre vonatkozóan a pártfogó felügyelői vélemény rögzíti a) a személyi adatait (név, születési hely, idő, anyja neve, lakcíme, illetve tartózkodási helye), b) a családi állapotát, c) a munkaviszony (az iskolarendszerű tanulói jogviszony) adatait (munkáltató, illetve tanintézmény megnevezése, telephelye, illetve címe, a terhelt beosztása, munkaköre, illetve tancsoportja), d) a szakképzettségét, foglalkozását, e) az egészségi állapotát, f) az esetleges káros szenvedélyeit,
2 g) a jövedelmi, vagyoni viszonyait. 4. (1) A pártfogó felügyelői vélemény II. része a vizsgálati eljárást és módszert tartalmazza. (2) A pártfogó felügyelő által alkalmazandó vizsgálati eljárás és módszer különösen a) a terhelt vagy más személyek személyes meghallgatása, b) az ügy iratainak tanulmányozása, c) felvilágosítás-, illetve adat- vagy iratkérés 1. a sértettől, tanúktól, az eljárásba bevont más személyektől, 2. nyomozó hatóságtól, ügyésztől, bíróságtól, valamint 3. más állami és helyi önkormányzati szervtől, hatóságtól, köztestülettől, gazdálkodó szervezettől, alapítványtól, közalapítványtól, társadalmi szervezettől, d) a lakóhely (tartózkodási hely) megtekintése. (3) A pártfogó felügyelői véleményt elkészítő pártfogó felügyelő a terhelt lakóhelyének (tartózkodási helyének) megtekintését, az ügy iratainak tanulmányozását, a terhelt meghallgatását nem mellőzheti. 5. (1) A pártfogó felügyelői vélemény III. része a terhelt személyiségére, életviszonyaira és életvitelére - így különösen családi körülményeire, baráti és kisközösségi kapcsolataira, egészségi állapotára, esetleges káros szenvedélyeire, lakhatási körülményeire, iskolai végzettségére, szaktudására, munkahelyére, ennek hiányában a foglalkoztatására vagy tanulmányai folytatására, szabadidő-eltöltési szokásaira, jövedelmi, vagyoni viszonyaira - a cselekmény elkövetésekor jellemző és az azóta bekövetkezett változások adataira vonatkozó szakmai ténymegállapításokat tartalmazza. (2) A szakmai ténymegállapítások körében a pártfogó felügyelő bemutatja különösen a) a feltárt tények, körülmények és a bűncselekmény elkövetése között fennálló kapcsolatot, b) a terhelt adottságainak megfelelő munkalehetőségeket, c) a terhelt egészségügyi, illetve szociális intézményi ellátásának lehetőségeit, d) a személyiség és az életviszony hátrányos, kriminológiai veszélyeket hordozó elemeiben pozitív változást várhatóan előidéző javaslatait. 6. A pártfogó felügyelői vélemény IV. része a pártfogó felügyelői vélemény beszerzését elrendelő ügyész vagy bíróság által feltett kérdésekre adott válaszokat tartalmazza. Ennek során a pártfogó felügyelő különösen a) javaslatot tesz a terhelttel szemben egyedi magatartási szabály vagy kötelezettség elrendelésére, b) bemutatja, hogy a terhelt a kilátásba helyezett magatartási szabályok vagy kötelezettségek teljesítését vállalja-e és képes-e teljesíteni, c) leírja, hogy a terhelt hajlandó-e részben vagy egészben megtéríteni a sértettnek a bűncselekménnyel okozott kárt, illetve más módon gondoskodna-e a sértettnek adandó jóvátételről, d) tájékoztat, hogy a sértett hozzájárul-e a részére adandó jóvátételhez, e) bemutatja, hogy a terhelt vállalja-e és képes-e meghatározott célra anyagi juttatást teljesíteni, vagy a köz számára munkát végezni (a köz számára teljesített jóvátétel), f) javaslatot tesz a terhelt pszichiátriai, alkohol- vagy kábítószer-függőséget gyógyító, illetve más egészségügyi kezelésben, ellátáson vagy szolgáltatáson való részvételére, g) javaslatot tesz a terhelt életvezetési tanácsadó, illetve más felvilágosító programon való részvételére. A közérdekű munkával kapcsolatos pártfogó felügyelői vélemény elkészítése 7. Ha az ügyész a közérdekű munka büntetés alkalmazására vonatkozó indítványa, a bíróság az ilyen büntetés alkalmazása, illetve a büntetés-végrehajtási bíró a közérdekű munka helyszínének (új helyszínének) kijelölése előtt pártfogó felügyelői vélemény beszerzését rendeli el, a pártfogó felügyelő a szakmai ténymegállapítások körében a terhelt adottságainak, elsősorban egészségi állapotának, szakképzettségének (szaktudásának) megfelelő munkalehetőségeket és a terhelt munkáltatását vállaló intézményt (intézményeket) vagy gazdálkodó szervet (szerveket) mutatja be. Ennek során a pártfogó felügyelő bemutatja a terhelt munkára való alkalmasságát, és olyan munkalehetőségre tesz javaslatot, amely alkalmas arra, hogy a társadalommal szembeni jóvátételt megvalósítsa. Fiatalkorúval kapcsolatos környezettanulmány és pártfogó felügyelői vélemény elkészítésének külön szabálya 8. (1) Ha a nyomozó hatóság, az ügyész vagy a bíróság környezettanulmány beszerzését rendeli el, azt a terhelt lakóhelye (tartózkodási helye) szerint illetékes megyei hivatal pártfogó felügyelője készíti el.
3 (2) A környezettanulmányban a pártfogó felügyelő a terhelt életviszonyaira és életvitelére meghatározó módon jellemző tényeket és körülményeket - így különösen az 5. (1) bekezdésében felsoroltakat - írja le. (3) Ha a terhelt lakóhelyének (tartózkodási helyének) megtekintése akadályba ütközik, illetve a környezettanulmány elkészítéséhez meghallgatandó személy az együttműködést megtagadja, a környezettanulmányban erre is ki kell térni. A környezettanulmány elkészítésének esetleges egyéb módszereit a környezettanulmányban le kell írni. 9. (1) Fiatalkorú ügyében a környezettanulmány és a pártfogó felügyelői vélemény elkészítésekor a fiatalkorúval együtt élő szülőt, ennek hiányában a gyámot, illetve a gondozót is meg kell hallgatni. (2) A környezettanulmány és a pártfogó felügyelői vélemény elkészítéséhez a pártfogó felügyelő szükség szerint tájékozódik a fiatalkorú a) családjánál, törvényes képviselőjénél, b) lakóhelye szerint illetékes gyermekjóléti szolgálatnál, a területi gyermekvédelmi szakszolgálatnál a fiatalkorú jelenlegi, esetleges korábbi gondozásának, gyermekvédelmi gondoskodásban részesítésének tapasztalatairól. III. Fejezet A KÖZÉRDEKŰ MUNKA VÉGREHAJTÁSÁNAK SZERVEZÉSE ÉS ELLENŐRZÉSE A közérdekű munka végrehajtásának általános szabályai 10. (1) A büntetés-végrehajtási bíró a közérdekű munkára ítélésről szóló értesítőlapot és egyéb iratokat azzal küldi meg a közérdekű munka végrehajtásának helye szerint illetékes megyei hivatalnak, hogy a kijelölt pártfogó felügyelő a közérdekű munka végrehajtására szolgáló munkahely kijelölése előtti pártfogó felügyelői véleményt harminc napon belül készítse el. (2) A pártfogó felügyelő az (1) bekezdés szerinti pártfogó felügyelői véleményhez csatolja a munkahely nyilatkozatát, valamint az elítéltnek a személyes adatai továbbításához szükséges hozzájáruló nyilatkozatát. (3) Ha a munkahely harminc napon belül nem küld értesítést a közérdekű munka végrehajtásának megkezdéséről, ennek okáról a pártfogó felügyelő tájékozódik. 11. (1) A pártfogó felügyelő az iratborítón feljegyzi: a) a bíróság ügydöntő határozata és a büntetés-végrehajtási bíró határozata adatait, b) a közérdekű munka megkezdésének és befejezésének napját. (2) A pártfogó felügyelő az elítéltről nyilvántartó lapot állít ki, és azt megküldi a munkahelynek. (3) A pártfogó felügyelő a nyilvántartó lapra feljegyzi: a) az elítélt személyi adatait (név, anyja neve, születési hely, idő, lakó-, illetve tartózkodási hely), b) a büntetés-végrehajtási bíró által kijelölt munkahelyet, c) a büntetésre vonatkozó adatokat. d) (4) (5) Ha a büntetés-végrehajtási bíró a közérdekű munka végrehajtását félbeszakította, a pártfogó felügyelő az erre vonatkozó adatokat az iratborítón feljegyzi. (6) A pártfogó felügyelő intézkedést kezdeményez az ügyésznél, ha a közérdekű munka végrehajtása során a végrehajtást gátló körülményeket, gyakorlatot vagy jogszabálysértést észlel. (7) A pártfogó felügyelő a közérdekű munka végrehajtásának befejezéséről értesíti az első fokon eljárt bíróságot, az ügyészt és a büntetés-végrehajtási bírót. 12. (1) Ha az elítélt a jogerősen kiszabott közérdekű munka büntetésének letöltését azért nem kezdte meg, illetve a közérdekű munka végrehajtására szóló felhívás a részére azért nem volt kézbesíthető, mert a kézbesítő jelentése szerint az elítélt a felhívást a kézbesítés kétszeri megkísérlése után sem vette át, illetőleg a megjelölt címen ismeretlen, vagy onnan ismeretlen helyre távozott, a pártfogó felügyelő e körülményt jelzi az illetékes büntetés-végrehajtási bírónak. (2) Ha az elfogatóparancs kiadásának megszűnési okát a pártfogó felügyelő észleli, indítványozza a büntetés-végrehajtási bírónál az elfogatóparancs visszavonását. 13. (1) (2) A közérdekű munka végrehajtásának ellenőrzésében, a közérdekű munkával kapcsolatos pártfogói felügyelői vélemény, környezettanulmány és jelentés előkészítésében a pártfogó felügyelő irányítása mellett a pártfogó felügyelői asszisztens közreműködhet.
4 A közérdekű munka végrehajtásának ellenőrzése 14. (1) A pártfogó felügyelő a munkahelyen a közérdekű munka végrehajtásának megkezdésétől számított harminc napon belül, azt követően szükség szerint helyszíni ellenőrzést tart. (2) A helyszíni ellenőrzés során a pártfogó felügyelő különösen a következőket vizsgálja: a) a munkahely eleget tesz-e a közérdekű munka végrehajtása során reá háruló feladatoknak, pontosan vezeti-e a nyilvántartó lapot, b) a közérdekű munka végrehajtása megkezdésének tényleges időpontját, c) az elítélt valamennyi olyan napon dolgozott-e, amelyet munkában töltött időnek jelöltek meg, d) az elítéltet nem részesítették-e olyan munkaidő-kedvezményben, amely nem illeti meg, e) a munkahely biztosítja-e az elítéltet megillető jogokat. (3) A pártfogó felügyelő a helyszíni ellenőrzés során az elítéltet lehetőség szerint személyesen is meghallgatja. (4) Az ellenőrzésről a pártfogó felügyelő két példányban jegyzőkönyvet készít, amelyben az észlelt hibák megszüntetésére határidőt jelöl meg; a jegyzőkönyv egy példányát a munkahelynek adja át. (5) A pártfogó felügyelő ellenőrzi, hogy a megjelölt határidőre az észlelt hibákat megszüntették-e. Ha ezeket nem szüntették meg, erről értesíti az ügyészt. 15. (1) A közérdekű munka végrehajtására új munkahely kijelölésének indítványozását a pártfogó felügyelő is javasolhatja az ügyésznek. (2) A közérdekű munka szabadságvesztésre történő átváltoztatása iránt a pártfogó felügyelő az ügyésznek tesz jelentést. (3) A közérdekű munka végrehajthatósága megszűnésének megállapítását a büntetés-végrehajtási bírónak a pártfogó felügyelő javasolhatja. A közérdekű munka végrehajtásának félbeszakítása 16. (1) A pártfogó felügyelő az ügy iratait megküldi a büntetés-végrehajtási bírónak, ha az elítélt a) a közérdekű munka végrehajtásának félbeszakítását kéri, b) gyermekgondozási segélyben vagy gyermekgondozási díjban részesül, illetőleg c) d) az elítéltet más ügyben végrehajtandó szabadságvesztésre ítélték. (2) A pártfogó felügyelő beszerzi az elbíráláshoz szükséges iratokat, és az (1) bekezdés a) pontja esetében véleményt nyilvánít. Eljárás új munkahely kijelölése esetén 17. (1) Az új munkahely kijelölése kérdésében a büntetés-végrehajtási bíró rendelkezése alapján a pártfogó felügyelő akkor is pártfogó felügyelői véleményt készít, ha az új munkahely kijelölését a munkahely vagy az elítélt kéri. (2) Ha az új munkahely kijelölése folytán a közérdekű munka végrehajtásának ellenőrzésére más megyei hivatal illetékes, az ügy iratait a 10. -ban foglaltak teljesítésére és a közérdekű munka végrehajtásának ellenőrzésére az addig eljáró megyei hivatal ahhoz a megyei hivatalhoz teszi át, amelynek illetékességi területén az új munkahely működik. A közérdekű munka szabadságvesztésre átváltoztatása 18. (1) Ha a munkahely arról értesíti a pártfogó felügyelőt, illetve a pártfogó felügyelő azt észleli, hogy az elítélt a munkakötelezettségének nem tesz eleget, e körülményt a pártfogó felügyelő jelzi az illetékes megyei főügyészségnek. Ennek során a feltárt adatok és körülmények alapján jelentést, erre vonatkozó kirendelés esetén pártfogó felügyelői véleményt készít, továbbá beszerzi a szükséges iratokat. (2) A pártfogó felügyelő az összefoglaló jelentését megküldi az illetékes megyei főügyészségnek [Bvtvr. 11/A. (1) bekezdés], a jelentéséhez csatolja a szükséges iratokat, és az átváltoztatás kezdeményezéséről a munkahelyet értesíti. A közérdekű munka végrehajthatóságának megszűnése
5 19. (1) A pártfogó felügyelő az iratokat a közérdekű munka végrehajthatósága megszűnésének megállapítása végett megküldi a büntetés-végrehajtási bírónak, ha a) a munkahely arról értesíti, hogy az elítélt egészségi állapotában olyan tartós változás következett be, amely a közérdekű munka végrehajtását nem teszi lehetővé, vagy erről hivatalból tudomást szerez, b) a hadkiegészítő parancsnokság arról értesíti, hogy a sorkatonai szolgálatra bevonult elítélt a katonai szolgálatot teljesítette, c) arról értesül, hogy az elítélt legalább egyévi időre gyermekgondozási segélyben, illetve gyermekgondozási díjban részesül. (2) A pártfogó felügyelő beszerzi a határozat meghozatalához szükséges iratokat. IV. Fejezet A PÁRTFOGÓ FELÜGYELET VÉGREHAJTÁSA A pártfogó felügyelet végrehajtásának általános szabályai 20. (1) A pártfogó felügyelő a pártfogó felügyeletet a) vádemelés elhalasztása esetén az ügyész, b) próbára bocsátás, felfüggesztett szabadságvesztés kiszabása esetén a bíróság, c) feltételes szabadságra bocsátás és javítóintézetből történő ideiglenes elbocsátás esetén a büntetésvégrehajtási bíró határozata alapján látja el. (2) A pártfogó felügyelet a) vádemelés elhalasztása esetén az ügyész által meghatározott időtartamig, b) próbára bocsátás esetén a bíróság próbára bocsátást elrendelő határozatának jogerőre emelkedésétől a határozatában meghatározott időtartamig, c) felfüggesztett szabadságvesztés esetén a bíróság határozatának jogerőre emelkedésétől a próbaidő leteltéig, d) feltételes szabadságra bocsátás esetén a szabadulás napjától a büntetés hátralévő részének utolsó napjáig, de legalább egy évig, életfogytig tartó szabadságvesztés esetén tizenöt évig, e) javítóintézetből történő ideiglenes elbocsátás esetén az elbocsátás napjától a javítóintézeti nevelés hátralévő részének utolsó napjáig, de legalább egy évig és legfeljebb a pártfogolt tizenkilencedik életévének betöltéséig tart. (3) A pártfogó felügyelet időtartamába annak kezdő napja - a vádemelés elhalasztása esetén megállapított pártfogó felügyelet kivételével - beszámít. (4) A pártfogó felügyeletet a pártfogolt lakóhelye szerint illetékes megyei hivatal pártfogó felügyelője hajtja végre. (5) Ha a pártfogolt tartósan nem a lakóhelyén tartózkodik, valamint, ha az ügyész, illetve a bíróság magatartási szabályként tartózkodási helyéül nem a lakóhelyét állapítja meg, a pártfogó felügyeletet a tartózkodási hely szerint illetékes megyei hivatal pártfogó felügyelője hajtja végre. 21. A pártfogó felügyelet végrehajtása során a pártfogó felügyelő feladata különösen a) segítség nyújtása a pártfogolt számára a társadalomba való beilleszkedéshez, a bűnismétlés elkerüléséhez, b) annak ellenőrzése és rendszeres figyelemmel kísérése, hogy a pártfogolt betartja-e az előírt magatartási szabályokat, illetve milyen magatartást tanúsít a munkahelyén vagy az oktatási intézményben, illetve a lakóhelyén. Életkörülményeiről és életviteléről a pártfogó felügyelő a pártfogoltat beszámoltatja, c) indokolt esetben a pártfogolt segélyben részesítése. 22. A 21. a) pontjában foglalt segítség nyújtása körében a pártfogó felügyelő tanácsot ad a pártfogolt iskolai, munkahelyi, egészségi, szociális és egyéb problémái megoldásához, az ehhez szükséges támogatások igénybevételéhez, valamint szükség esetén személyesen eljár a pártfogolt érdekében. 23. (1) A pártfogó felügyelő a pártfogó felügyeletet egyéni pártfogó felügyelői terv alapján hajtja végre. A pártfogó felügyelet végrehajtását követően a pártfogó felügyelő a tervben foglaltak megvalósulásáról rövid összegzést készít. (2) A pártfogó felügyelői terv tartalmazza a bűncselekmény elkövetéséhez vezető okok, a bűnismétlés vonatkozásában fennálló, a terheltet veszélyeztető körülmények megnevezését, valamint a megszüntetésükhöz szükséges teendőket, így különösen
6 a) a pártfogolt kötelezettségeit, b) a pártfogó felügyelő feladatait, c) azoknak az intézményeknek, személyeknek a megnevezését, akiknek a segítségét a terv megvalósításához célszerű igénybe venni. 24. (1) A pártfogó felügyelet végrehajtása során a pártfogó felügyelő, valamint a rendőrség egymást tájékoztatva, együttműködve jár el. (2) Ha a pártfogó felügyelet ellátása a pártfogolt vagy a környezete magatartása miatt akadályba ütközik, a pártfogó felügyelő igénybe veheti a rendőrség segítségét. (3) Ha a pártfogolt a magatartási szabályokat megszegi és emiatt vele szemben további intézkedésnek lehet helye [Btk. 48. (4) bekezdés, 73. (1)-(2) bekezdés, 91. (1) bekezdés c) pont], a pártfogó felügyelő az illetékes ügyészt, a rendőrség a pártfogó felügyelőt tájékoztatja. 25. (1) A pártfogó felügyelő a 20. (2) bekezdésének a)-c) pontjában felsorolt esetekben az ügyész, illetve a bíróság határozatának kézhezvétele után haladéktalanul értesíti a pártfogoltat a pártfogó felügyeletet elrendelő határozatról, a pártfogó felügyelet kezdő időpontjáról, a pártfogó felügyelő személyéről és elérhetőségéről, és felhívja az értesítetteket, hogy a megjelölt időpontban és helyen keressék fel. (2) Az (1) bekezdésben megjelölt időpontot, legkésőbb a határozat kézhezvételétől számított tizenötödik napra kell kitűzni. (3) A pártfogó felügyelő a pártfogoltat tájékoztatja, a) a pártfogó felügyelet céljáról, a pártfogó felügyelő szerepéről, b) a Bvtvr ának a), b) és d) pontjaiban meghatározott magatartási szabályokról, c) az ügyész, illetve a bíróság által megállapított magatartási szabályokról, d) a magatartási szabályok megszegésének következményeiről, e) a kötelező jelentkezések időpontjáról, illetve azokról az időpontokról, amikor a pártfogolt szükség esetén felkeresheti a pártfogó felügyelőt. (4) A (3) bekezdés szerinti tájékoztatásról jegyzőkönyvet kell készíteni és annak egy példányát a pártfogolt részére kell átadni. (5) A pártfogó felügyeletet elrendelő határozatról, a pártfogó felügyelet kezdő időpontjáról, a pártfogó felügyelő személyéről, illetve a pártfogolt tájékoztatásának megtörténtéről a pártfogó felügyelő értesíti a pártfogolt lakóhelye (tartózkodási helye) szerinti rendőrkapitányságot. (6) A pártfogó felügyelő személyéről és a pártfogolt tájékoztatásának megtörténtéről a pártfogó felügyeletet elrendelő ügyészt, illetve bíróságot is tájékoztatni kell. (7) A pártfogó felügyelő a pártfogolt tájékoztatását követő harminc napon belül készíti el a 23. szerinti pártfogó felügyelői tervet. 26. A pártfogó felügyelő a 20. (2) bekezdésének d) és e) pontjában meghatározott esetekben a büntetés-végrehajtási bíró határozatáról szóló értesítés, illetve a büntetés-végrehajtási intézet, a javítóintézet megkeresése alapján haladéktalanul intézkedik a pártfogó felügyelet előkészítéséről. 27. (1) A pártfogó felügyelő rendszeres ellenőrzései, tapasztalatai alapján a pártfogolt magatartásáról, körülményeinek alakulásáról - jogszabályban meghatározott jelentési, kezdeményezési kötelezettségei teljesítésén kívül - szükség szerint tájékoztatja az ügyészt, a bíróságot és a javítóintézetet. (2) A pártfogó felügyelő tájékoztatja a pártfogolt lakóhelye (tartózkodási helye) szerinti rendőrkapitányságot, az ügyészt, illetve a bíróságot - ideiglenes elbocsátás esetén a javítóintézetet - arról is, ha a pártfogó felügyelet letelt, és az alatt a pártfogolt kifogástalan magatartást tanúsított, vagy egyéb okból megszűnt a pártfogó felügyelet. 28. (1) A pártfogó felügyelő a 27. (1) bekezdésében írt tájékoztatáson kívül javaslatot tesz a) az illetékes ügyésznek 1. az ügyész által megállapított magatartási szabályok megváltoztatására, 2. vádemelésre, ha a pártfogolt a vádemelés elhalasztása során a pártfogó felügyelet magatartási szabályait súlyosan megszegi, 3. szabadságvesztés végrehajtása elrendelésének indítványozására, ha a felfüggesztett szabadságvesztésre ítélt a magatartási szabályokat súlyosan megszegi, 4. ha a próbára bocsátott a magatartási szabályokat megszegi, a próbára bocsátás időtartama meghosszabbításának, illetve, ha súlyosan megszegi, javítóintézeti nevelés elrendelésének vagy büntetés kiszabásának indítványozására, 5. ha a feltételes szabadságra bocsátott a magatartási szabályokat megszegi, a feltételes szabadság megszüntetésének indítványozására, 6. ha a javítóintézetből ideiglenesen elbocsátott a magatartási szabályokat megszegi, az ideiglenes elbocsátás megszüntetésének indítványozására; b) az illetékes büntetés-végrehajtási bírónak 1. a feltételes szabadság mellett elrendelt pártfogó felügyelet megszüntetésére, valamint
7 2. az a) 1. és 2. pontban megjelölt eset kivételével, valamennyi esetben a bíróság által megállapított magatartási szabályok megváltoztatására. (2) A javaslatban a részletes indokolás mellett meg kell jelölni a bizonyítékokat, az eljáró bíróságot (ügyészséget), határozatának számát és keltét, a pártfogó felügyelet - határozat szerinti - kezdetének és megszűnésének időpontját. A rendelkezésre álló bizonyítékokat csatolni kell a javaslathoz. 29. (1)-(2) (3) Ha a pártfogó felügyelet alatt álló katona szolgálati viszonya megszűnt, az állományilletékes parancsnok értesítése alapján a pártfogó felügyeletet a továbbiakban a pártfogó felügyelő hajtja végre. 30. A munkáltató a pártfogó felügyelő megkeresésére haladéktalanul értesíti a pártfogó felügyelőt, ha a pártfogolt a meghatározott munkahelyen nem áll munkaviszonyban [Bvtvr. 96. b) pont]. 31. A pártfogó felügyelő - a pártfogolt kérelmére, a rendőrség indítványára, illetve hivatalból - javaslatot tehet a pártfogó felügyelet tartama vagy az előírt magatartási szabályok megváltoztatására [Bvtvr ]. A pártfogó felügyelő a magatartási szabályokról véleményt kérhet a rendőrségtől is. A felnőttkorúak pártfogó felügyelete végrehajtásának külön szabálya 32. A fiatalkorúak pártfogó felügyelete végrehajtásának külön szabályai 33. A megyei hivatal fiatalkorúakkal foglalkozó pártfogó felügyelője látja el a pártfogó felügyeletét a Btk a értelmében pártfogó felügyelet alatt álló a) fiatalkorúnak, b) olyan személynek, aki a pártfogó felügyelet tartama alatt tölti be a 18. életévét, c) olyan személynek, aki fiatalkorúként elkövetett bűncselekmény miatt pártfogó felügyelettel együtt járó felfüggesztett szabadságvesztésre ítélése, próbára bocsátása, javítóintézetből ideiglenes elbocsátása, illetve a vele szemben alkalmazott vádemelés elhalasztás időpontjában a 18. életévét betöltötte, d) azon felnőtt korúnak, aki a b) vagy a c) pontban foglaltak miatt is - más ügyben - pártfogó felügyelet alatt áll. 34. (1) A pártfogó felügyelő feladatai ellátása során együttműködik a pártfogolt lakóhelye (tartózkodási helye) szerinti gyermekjóléti szolgálattal és a megyei gyámhivatal gyermek- és ifjúságvédelmi koordinátorával. Ennek keretében a pártfogó felügyelő a) a pártfogó felügyelet kezdetekor tájékozódik a pártfogolt esetleges korábbi gondozásának, védelembe, illetve nevelésbe vételének tapasztalatairól, b) a gyermekjóléti szolgálat vagy a gyámhatóság meghívására részt vesz az esetmegbeszéléseken, illetve pártfogoltja ügyében esetmegbeszélés tartását kezdeményezi, c) kezdeményezheti, hogy a gyermekjóléti szolgálat vagy a gyámhatóság javasolja a helyi önkormányzatnak olyan új ellátások bevezetését, amelyek speciális képzésekkel, foglalkoztatási lehetőségekkel, hasznos szabadidő programokkal segítik a pártfogolt fiatalkorúak iskolai hátrányainak leküzdését, szakképzettségének megszerzését, munkafoglalkoztatását és szabadidejének hasznos eltöltését, d) szakmai javaslatot készít a c) pontban jelzett új ellátási formák kialakítására. (2) A pártfogó felügyelő gyermekvédelmi intézkedést kezdeményez a fiatalkorú pártfogoltja érdekében a gyámhatóságnál, ha az a pártfogolt fiatalkorú környezetében kialakult súlyos veszélyeztető helyzete megszüntetése vagy egyéb ok miatt szükségesnek látszik. 35. (1) A 25. (1) bekezdésében meghatározott esetben a pártfogó felügyelő a fiatalkorú pártfogolt törvényes képviselőjét is tájékoztatja. (2) A 25. (4) bekezdése szerinti jegyzőkönyvet a fiatalkorú pártfogolt törvényes képviselője részére kell átadni. A törvényes képviselő esetleges távolmaradása az eljárásnak nem akadálya, a jegyzőkönyvet azonban részére meg kell küldeni. (3) A 25. (5) bekezdése szerinti esetekben a pártfogó felügyelő a fiatalkorú pártfogolt törvényes képviselőjének lakóhelye szerinti, a gyermekvédelmi gondoskodás keretébe tartozó utógondozás esetén a fiatalkorú pártfogolt lakóhelye (tartózkodási helye) szerinti gyermekjóléti szolgálatot és a gyámhatóságot is értesíti. 36. A Bvtvr ának b) pontja szerinti munkavégzési kötelezettség nem vonatkozik arra a pártfogoltra, aki nevelési-oktatási intézmény nappali tagozatának tanulója, vagy foglalkoztatást elősegítő képzésben vesz részt, és az eltartása családon belül vagy otthont nyújtó ellátás keretében biztosított. 37.
8 38. Fiatalkorú esetében külön magatartási szabályt a büntetés-végrehajtási bíró részére a pártfogó felügyelő is javasolhat. V. Fejezet AZ UTÓGONDOZÁS 39. (1) A büntetés-végrehajtási intézetben büntetésüket töltő elítéltek látogatása, illetve a javítóintézeti nevelés alatt állókkal való találkozás a büntetés-végrehajtási intézet (javítóintézet) székhelye szerint illetékes megyei hivatal kijelölt pártfogó felügyelőjének a feladata (a továbbiakban: börtönpártfogolás). Az elítélt szabadulása után a lakóhelye (tartózkodási helye) szerint illetékes megyei hivatal végzi az utógondozást. (2) A börtönpártfogolás célja, hogy a büntetés-végrehajtási intézetből szabadlábra helyezés várható időpontja előtt legalább hat hónappal, a javítóintézetből ideiglenes elbocsátás várható időpontja előtt legalább kettő hónappal elkezdődjön a) az elítélt tájékoztatása az esetleg elveszett iratai pótlásának, ha szükséges, egészségügyi, szociális intézményi ellátásának vagy elhelyezésének, munkavégzési, illetve tanulmányok folytatásának, letelepedésének, szállásának vagy lakhatásának, tanácsadó vagy felvilágosító programokon való részvétele lehetőségeiről és szabályairól, b) az elítélt családjának, gondozójának a felkészítése az elítélt lehetőség szerinti visszafogadására. 40. A pártfogó felügyelő intézkedésének eredményéről, erre vonatkozó megkeresés esetén a volt, vagy leendő munkáltatóról - még az elítélt szabadulása előtt - tájékoztatja a büntetés-végrehajtási intézetet. 41. (1) A pártfogó felügyelő akkor is segítséget nyújt az elítéltnek, ha azt az elítélt a szabadulás után kéri. (2) A szabaduló személyt az önkormányzat illetékes hivatali szerve - külön jogszabály szerint - szociális segélyben vagy kölcsönben részesítheti. (3) Az önkormányzatok, az egyházak, a munkáltatók, a karitatív és más civil szervezetek az utógondozásban közreműködhetnek, ennek során velük a Központi Igazságügyi Hivatal és a megyei hivatal együttműködési megállapodást vagy szerződést köthet. (4) Az Igazságügyi Hivatal - a 39. (2) bekezdés a) pontjában meghatározott célok megvalósítása érdekében, nem vállalkozási tevékenység keretében - a szabadulók ideiglenes elhelyezésére, programok szervezésére pártfogó felügyelői szállásokat, valamint foglalkoztatókat működtethet. VI. Fejezet MÓDOSULÓ IGAZSÁGÜGYMINISZTERI RENDELETEK Az igazságügyi dolgozók igazolványáról szóló 6/1991. (IV. 19.) IM rendelet módosítása A 6/1991. (IV. 19.) IM rendelet az e rendelet melléklete szerinti 3. számú melléklettel egészül ki. Az igazságügyi szerveknél adományozható miniszteri elismerésekről szóló 8/1992. (IV. 4.) IM rendelet módosítása
9 Az Igazságügyi Minisztérium és az igazságügyminiszter irányítása, illetve felügyelete alá tartozó szervek fontos és bizalmas munkaköreinek megállapításáról és a nemzetbiztonsági ellenőrzés szintjéről szóló 12/2000. (VII. 11.) IM rendeletet módosítása 50. VII. Fejezet ZÁRÓ RENDELKEZÉSEK 51. (1) Ez a rendelet július 1-jén lép hatályba, ezzel egyidejűleg a) a pártfogó felügyelet végrehajtásának és az elítéltek utógondozásának részletes szabályairól szóló 7/1979. (VI. 29.) IM rendelet (R.), b) az R. módosításáról szóló 16/1989. (XII. 22.) IM rendelet, c) a bírósági igazolványokról szóló 15/1999. (XI. 10.) IM rendelet 12. -a (2) bekezdésének első mondatából a hivatásos pártfogónak, második mondatából a hivatásos pártfogó szövegrész, d) a 8/1992. (IV. 4.) IM rendelet módosításáról szóló 19/2002. (XII. 12.) IM rendelet 1. -a, 3. -a és 7. -ának (1) bekezdése hatályát veszti. (2) E rendelet rendelkezéseit a folyamatban lévő ügyekben is alkalmazni kell. Melléklet a 17/2003. (VI. 24.) IM rendelethez
Nyíregyháza, 2013. február 20. TARTALOMJEGYZÉK I. ÁLTALÁNOS RENDELKEZÉSEK 4 I.1. Ügyrend hatálya 4 I.2. A szakigazgatási szerv jogállása 4 I.3. A szakigazgatási szerv alapadata 4 II. AZ IGAZSÁGÜGYI SZOLGÁLAT